burrito
Το **μπουρίτο** είναι φαγητό που προέρχεται από το Μεξικό. Πρόκειται για μια τορτίγια από αλεύρι, που μέσα της περιέχει κιμά, μαρούλι, τυρί, σάλτσα και ξινή κρέμα. Βέβαια το μέγεθος και το περιεχόμενο της ποικίλλει.

Ετυμολογία
----------

Άγνωστος ο λόγος για τον οποίο ονομάστηκαν έτσι. Υπάρχουν ωστόσο πολλές θεωρίες για την προέλευση του ονόματος. Η πιο γνωστή αναφέρεται στην ομοιότητα του φαγητού με το φορτίο που κουβαλούν τα γαϊδούρια, καθώς η μετάφραση του από τα ισπανικά σημαίνει "μικρός γάιδαρος". Άλλη μία θεωρία είναι ότι ένας άνδρας, ονόματι Χουάν Μέντεζ, περιφερόταν στο Μεξικό μαζί με το γαϊδούρι του και πουλούσε τα μπουρίτο.

Ιστορία
-------

Κανείς δεν γνωρίζει πότε ακριβώς ανακαλύφθηκαν τα μπουρίτο. Λέγεται ότι οι αρχαίοι πολιτισμοί στο Μεξικό συνήθιζαν να τυλίγουν φασόλια και λαχανικά σε τορτίγιες από το 1500 π.Χ. Το σύγχρονο μπουρίτο εμφανίστηκε από το 1895. Φτιάχνεται με τορτίγια, από καλαμποκάλευρο συνήθως, τα υλικά του ποικίλλουν ανάλογα με την χώρα στην οποία βρισκόμαστε. Ενδεικτικά ένα μπουρίτο μπορεί να περιέχει φασόλια, ρύζι, σάλτσα, κρεμμύδια, τυρί τσένταρ και βοδινό ή κοτόπουλο.Το μεγαλύτερο μπουρίτο που έχει καταγραφεί στην ιστορία ζύγιζε 5890 κιλά και χρειάστηκε πάνω από 9 ώρες για τη μέτρησή του και το τύλιγμά του.

Τα μπουρίτο σε διάφορες περιοχές
--------------------------------

### Αμερική

Στις Η.Π.Α. τα μπουρίτος αποτελούν ένα πολύ συνηθισμένο έδεσμα. Μάλιστα πρόκειται για ένα από τα τελευταία μεξικανικά φαγητά που μπορεί κανείς να βρει στην Αμερική. Η ιστορία τους ξεκινά τη δεκαετία του 1950. Συγκεκριμένα έφτασαν στην Αμερική λόγω κάποιων εργατών μεταναστών. Πολύ γρήγορα εξαπλώθηκε σε όλη την ήπειρο.

#### Σαν Φρανσίσκο

Σε αυτή την περιοχή μπορούμε να βρούμε το Mission burrito. Η συγκεκριμένη παραλλαγή εμφανίζεται τη δεκαετία του 1960 και του 1970. Πρόκειται για ένα μπουρίτο που φτιάχνεται σε ατμό και μέσα στην τορτίγια περιέχει μεξικάνικο ρύζι και τυρί, ολόκληρα φασόλια, ξινή κρέμα και κρεμμύδι.

#### Σαν Ντιέγκο

Στο Σαν Ντιέγκο υπάρχουν τα μπουρίτο της Καλιφόρνιας ("California burritos"). Αυτό το είδος μοιάζει με το Mission burrito, παρουσιάζει όμως διαφορά στο μέγεθος της πίτας, η οποία σε αυτή την περίπτωση περιέχει μάλιστα και περισσότερα υλικά.

### Ευρώπη

Στην Ευρώπη τα μπουρίτο έφτασαν πολύ αργότερα και έγιναν και σε αυτή την περίπτωση ιδιαίτερα δημοφιλή. Μάλιστα αναφέρεται ότι στην Μεγάλη Βρετανία τα Μεξικανικά εστιατόρια αυξήθηκαν κατά 71% τα τελευταία δύο χρόνια.

Παραπομπές
----------

1. ↑  «Όλα όσα πρέπει να ξέρετε για το... μεξικάνικο | clickatlife». *www.clickatlife.gr*. Ανακτήθηκε στις 14 Ιανουαρίου 2020.
2. ↑  Mm\_skg. «IL LABORATORIO DI MARINA: ΜΠΟΥΡΙΤΟΣ // BURRITOS». *IL LABORATORIO DI MARINA*. Ανακτήθηκε στις 14 Ιανουαρίου 2020.
3. ↑  «The History Of Burritos You Might Not Know». *The Plaza Restaurant & Bar* (στα Αγγλικά). 9 Αυγούστου 2018. Ανακτήθηκε στις 14 Ιανουαρίου 2020.
4. ↑  «Μπουρίτο: το... σουβλάκι της Κεντρικής Αμερικής μέσα από χρήσιμες πληροφορίες | clickatlife». *www.clickatlife.gr*. Ανακτήθηκε στις 14 Ιανουαρίου 2020.
5. ↑  «The History Of Burritos You Might Not Know». *The Plaza Restaurant & Bar* (στα Αγγλικά). 9 Αυγούστου 2018. Ανακτήθηκε στις 14 Ιανουαρίου 2020.
6. ↑  «Μπουρίτο: το... σουβλάκι της Κεντρικής Αμερικής μέσα από χρήσιμες πληροφορίες | clickatlife». *www.clickatlife.gr*. Ανακτήθηκε στις 14 Ιανουαρίου 2020.
7. ↑  Edwards, Phil (1 Μαΐου 2015). «How the burrito conquered America». *Vox* (στα Αγγλικά). Ανακτήθηκε στις 14 Ιανουαρίου 2020.
8. ↑  *The Rough Guide to San Francisco and the Bay Area*. Rough Guides Limited. 17 Ιανουαρίου 2013. σελ. 201. ISBN 978-1-4053-9039-2.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh91002636
* GND: 4544561-8

 |

 |